Harrastusarheoloog leidis Edela-Prantsusmaalt täiskasvanud inimese hamba, mille vanus on umbes 560 000 aastat, ütlesid teadlased leiu tähtsust rõhutades.
«Suur täiskasvanu hammas – me ei oska veel öelda, kas mehe või naise oma – leiti väljakaevamistel pinnasest, mis meie andmetel on erinevatest dateerimismeetoditest sõltuvalt 550 000–580 000 aastat vana,» ütles paleoantropoloog Amélie Viallet.
«See on tähtis avastus, sest meil on Euroopas sellest perioodist väga vähe inimese säilmeid,» ütles ta.
Hammas leiti Tautaveli eelajaloolise asustuse alal, kus väljakaevamisi on tehtud juba 50 aastast. Sealt on leitud ka 450 000 aasta eest elanud Tautaveli inimese säilmeid.
Ajaloolise hamba leidis 16-aastane vabatahtlik Camille.